Circulația tramvaielor se oprește pe liniile Podgoria - Piața Romană și Piața UTA - Căpitan Ignat
Primăria Municipiului Arad și Compania de Transport Public anunță publicul călător că joi, 21 decembrie 2023, în intervalul orar 18:00 – 19:00 și vineri, 22 decembrie 2023, în intervalul orar 12:00 - 14:00 cu ocazia organizării evenimentelor comemorative dedicate Revoluției din 1989, se suspendă circulația tramvaielor pe tronsonul Podgoria - Piața Romană. 
Urmare a acestui fapt, vor avea loc următoarele modificări:
•	Vagoanele aferente liniei 18 b vor circula pe relația Făt Frumos – Podgoria -Billa și retur;
•	Vagoanele aferente liniei 6 vor circula pe relația Gai – Alfa - Piața Romană și retur;
•	Vagoanele aferente liniei 16 vor circula pe relația Făt Frumos - Sere și retur;
•	Vagoanele aferente liniei 3 vor circula pe relația Făt Frumos – Alfa - Gara Aradul Nou și retur;
•	Linia 12 va deveni linia 11 și va circula pe relația Făt Frumos – Podgoria - Ghioroc. 
Tot pe 21 decembrie, dar de data aceasta între orele 9:00 – 13:00, din cauza unor lucrări de mentenanță a rețelei de transport se suspendă circulația tramvaielor pe tronsonul Piața UTA - Căpitan Ignat și retur. 
Urmare a acestui fapt, vor avea loc următoarele modificări:
•	Linia 18 b pe tronsonul  Făt Frumos - Căpitan Ignat se suspendă și va circula pe traseul  Billa - Căpitan Ignat;
•	Pe tronsonul Piața UTA -  Căpitan Ignat și retur, tramvaiele vor fi înlocuite de autobuze care vor opri în vecinătatea stațiilor de tramvai.